cyanic-selkie/wikianc huggingface dataset:
İsidor Baraxov
Həyatı
31 yanvar (12 fevral), 1898-ci ildə Yakutiya vilayətinin Verxnevilyui ulusunun Xarbalax nasleqində varlı bir kəndli-maldar ailəsində anadan olmuşdur. 1914-cü ildə kənd ibtidai məktəbini bitirmişdir. Yakutiya şəhərindəki müəllimlər seminariyasında oxuduğu müddət Y. M. Yaroslavski ilə tanış olmuş və onun inqilabi dərnəyində iştirak etmişdir.
1917-ci ilin sentyabrından üzvüdür. Rusiya Kommunist Partiyası (b) Yakutya quberniyası, Vilyuy rayon bürosunun katibi (1920–1922), YaASSR Xalq Komissarları Sovetinin sədri (1922–1924), Ümumittifaq Kommunist Partiyası (b) Yakutiya Vilayət Komitəsinin birinci katibi (1926–1928). Millət vəkili, sonra — ÜKP (b) Mərkəzi Komitəsinin kənd təsərrüfatı şöbəsinin Şərqi Sibir və Uzaq Şərq sektorunun müdiri (1933–1938). Partiyanın X, XII, XV qurultaylarının nümayəndəsi, SSRİ Mərkəzi İcraiyyə Komitəsinin YMİK-nin üzvü seçilmişdir. 1926-cı ildə Bakıda keçirilən Birinci Ümumittifaq Türk Qurultayında Yakutiya heyətinə rəhbərlik etmişdir. 1921-ci illin mart ayında Kommunist Partiyasının X qurultayında səsvermə hüququna sahib olan yeganə Yakutiya nümayəndəsi olaraq iştirak etmşdir (ikinci nümayəndə Platon Oyunski məsləhətçi səsə sahib idi). 1921–1924 partiya bürosunun katibi, Yakut ASSR Xalq Komissarları Sovetinin sədri vəzifələrində işləmişdir. 1926–1928-ci illərdə Yakutiyada partiya təşkilatına rəhbərlik etmişdir. 1928–1933-cü ilərdə oxumuşdur. Məzun olduqdan sonra Mərkəzi Komitə aparatında, Şərqi Sibirdə və Uzaq Şərqdə kənd təsərrüfatı sektorunun müdiri işləmişdir. Yakutiya iqtisadiyyatı haqqında elmi məqalələrin müəllifidir. 1938-ci ildə saxta ittihamlarla repressiya edilmiş və həmin il 15 sentyabrda Moskva yaxınlığında, güllələnmişdir.
31 oktyabr 1956-cı ildə bəraət edilmişdir.
Arvad — Aleksandra Andreyevna Çerepanova, oğlu — Yaroslav.
İdris Şamxalov
İdris Şamxalov (Шамхалрин Идрис Разакьан хва; ) — ilk Dağıstan dramaturqu, aktyor və rejissor. Dağıstanda ilk teatrın qurucusudur. Milliyyətcə ləzgidir.
Bioqrafiyası
İdris Şamxalov 27 sentyabr 1877 -ci ildə Bakı şəhəri, Suraxanı kəndində Dağıstan vilayətinin Samur qəzasının Axtı (indiki Dağıstan Respublikasının Axtın rayonu) kəndindən gələn bir Bakı fəhləsinin ailəsində anadan olmuşdur. Bakıdakı neft yataqlarında işləyir, burada teatr sənəti ilə tanış olur. 1906-cı ildə bir dramaturqun həyatında ən əlamətdar hadisə baş verir. Onun tərəfindən bir teatr qurulur. İdris Şamxalovun üç oğlu Böyük Vətən müharibəsi cəbhələrində vuruşur. 1944-cü ildə iki oğlunun müharibədə ölməsini eşidərək ürək çatışmazlığından dünyasını dəyişir.
Həyatı ilə bağlı maraqlı fakt
İdris Şamxalovun həyatında bir epizod var: köhnə bir adətə görə, başqa bir kənddən bir döyüşçü doğma kəndinə gələrək Axtın cəmiyyətindən onunla döyüşəcək bir döyüşçü çıxarmasını tələb edir. İdris Şamxalov kənd təsərrüfatı işlərindən sonra evə gedir. Yolda o, döyüşçü ilə güləşməyə razılıq verir. Bu dueldə rəqibini məğlub edir və kəndini qalib tərəfə xərac verməkdən xilas edir. Bir vaxtlar İdris Şamxalov Axtı kəndinin sol sahil hissəsinin bağ sahələrini bu günə qədər suvaran bir kanalın tikintisini təşkil edib başa çatdırmışdır. O, həmçinin mal-qara və xırdabuynuzlu heyvanların kəsilməsinin ən çevik ustalarından biri kimi tanınır. Müasirlərin fikrincə, İdris Şamxalov bu işi digər kişilərə nisbətən dörd dəfə daha sürətli etmişdir.
Yaradıcılığı
İdris Şamxalovun ilk yaradıcılığına 1906-cı ildə başlamışdır. Onun qurduğu teatrın ilk əsəri "Burjalı" pyesi olmuşdur. Əsər xalq əfsanələrinə əsaslanırdı. Dram dərnəyinin üzvləri və İdris Şamxalovun özü də təkid edirdi ki, teatrın ilk tamaşası milli olmalıdır. Pyesin təqdimatı üçün eyni adlı tamaşa hazırlanmışdır. 1908-ci ildə Axtı dram klubu Osmanlı İmperatorluğunun "qanlı sultanı" II Əbdülhəmidin devrilməsini alqışlayan, müxtəlif millətlərdən və dinlərdən olan insanlar arasında dostluğun və hörmətin gücləndirilməsinə çağıran "Köhnə Türkiyə" tamaşasını səhnələşdirir. Ancaq Samur rayon rəhbərliyi Türkiyə ilə bağlı tamaşanı Rusiyaya işarə kimi qəbul edir. Qala komendantı səhnələşdirməni qadağan edir və İdris Şamxalovun özü həbs edilir. 1913-cü ildə teatr qrupu "Dağıstan çiçəkləri" tamaşasını hazırlayır. 1914-cü ildə İdris Şamxalov "Gənclik" tamaşasının məşqlərinə başlayır. 1915-1916-cı illərdə Azərbaycan bəstəkarlarının musiqi ifaları həyata keçirilir: Üzeyir Hacıbəyovun "Arşın Mal Alan" və "Leyli və Məcnun", Zülfüqar Hacıbəyovvun "Aşıq Qərib", Hüseyn Cavidin "İblis" və s. 1920-ci illərin sonunda Pərixanım pyesi səhnəyə qoyulur.
Suran (Ərdəbil)
Suran — İranın Ərdəbil ostanının Xalxal şəhristanı ərazisinə daxil olan kənd.
Dünən qəfildən gəldi (film, 2009)
Məzmun
Filmdə yaşı 40-ı haqlamış, lakin həyatda özünə yer tapa bilməmiş iki nəfər təsadüfən görüşür. Lakin başqa bir təsadüf onları həmişəlik ayırır.
Bornholm
Bornholm — Danimarkaya məxsus, Baltik dənizinin cənub-qərb hissəsində yerləşən ada. Kopenhagendən 170 km şərqdə, Polşa sahillərindən 95 km şimalda və İsveçdən 35 km cənub-şərqdə yerləşir. 2022-ci ilin məlumatına görə, adanın əhalisi 39,535 nəfərdir.
Ada və yaxınlıqdakı bir neçə kiçik ada Hovedstaden regionunun bir hissəsi olan Bornholm kommunasını təşkil edir. Əsas şəhər və liman Ryönnedir.
Mogilyov Metallurgiya Zavodu
Mogilev Metallurgiya Zavodu ASC — Mogilyov şəhərində yerləşən metal borular, texniki hissələr, dəmiryolu xətləri, dəmir və polad məhsulları istehsal edən Belarus müəssisəsidir.
Tarixi
Zavod 1929-1932-ci illərdə Mogilyovun şimal-şərq hissəsində qurulub və əvvəllər A.F.Myasnikov adına Mogilyov Tökmə Boru Zavodu adlanırdı. Zavodun ilk məhsulları çuqun su kəməri borularıdır. 1932-1934-cü illərdə BSSR Xalq Komissarları Soveti yanında SSRİ Xalq Ağır Sənaye Komissarlığının, 1934-cü ildən isə Belarus Respublika Metal Emalı Sənayesi Trestinin tabeliyində olmuşdur 1937-ci ildə metalyayan prokat sexi istifadəyə verildi. Böyük Vətən Müharibəsi illərində zavodun avadanlıqları təxliyə edilmişdi. 1947-ci ildə polad təbəqələrinin, 1948-ci ildə isə boruların istehsalına başlandı. 1944-cü ilin iyun-noyabr aylarında zavod Belarus Respublika Aparat Sənayesi Trestinə, sonra Belmaşstankotrestə, 1946-cı ildən BSSR Yerli Sənaye Nazirliyinə tabe idi. 1953-cü ildə zavod artıq polad dam örtüklərinin istehsalını mənimsəmişdi. Elə həmin il boru tökmə zavodunun adı dəyişdirilərək metallurgiya zavoduna çevrildi. 1959-cu ildə zavod SSRİ-də ilk olaraq yarım-fasiləsiz üsulla çuqun su borularının istehsalına başlamışdı. 1957-1965-ci illərdə zavod BSSR Xalq Təsərrüfatı Şurasının tabeliyində olmuş, 1965-ci ildə yenidən Yerli Sənaye Nazirliyinin tabeliyinə keçmişdir. 1984-cü ildə zavod "Soyuztruostal" Ümumittifaq Sənaye Birliyinin tərkibinə daxil oldu. 1986-cı ildə zavodda boruların elektrik qaynaq üsulu ilə istehsalı üzrə ilk qurğu işə salındı. Həmin ildə diametri 400 mm olan çuqun borularınnın tökmə üsulu ilə hazırlanması mənimsənildi. 1991-ci ildə Belarus Respublikası Sənaye və Sahələrarası İstehsal üzrə Dövlət Komitəsinin, 1994-cü ildə Belarus Respublikası Sənaye Nazirliyinin tabeçiliyinə verildi. 1996-1997-ci illərdə zavod korporativləşdirildi, açıq səhmdar cəmiyyətinə çevrildi. Müəssisənin nizamnamə kapitalında Amerika şirkəti də iştirak etmişdi. 2003-cü ildə çuqun lyukların, 2004-cü ildə tökmə və çınqıl atma istehsalına yiyələnildi. 2006-cı ildə zavod hüquqi şəxs hüquqlarını saxlamaqla "Belarus Metallurgiya Zavodu" istehsalat birliyinin tərkibinə daxil oldu (2012-ci ildən açıq səhmdar cəmiyyəti formasında holdinqə çevrildi). 2013-2017-ci illərdə zavod dəmir yolu nəqliyyatı üçün sərbəst döymə üsulu ilə kobud oxların istehsalını mənimsəmişdi.
Hazırkı vəziyyəti
Zavod müxtəlif təyinatlı dairəvi və profilli kəsikli elektrik qaynaqlı borular (o cümlədən su və qaz kəmərləri), dartma dəmiryolu xətləri, texniki hissələr, dəmir məmulatları, istehlak malları, döyülmüş polad parçaları istehsal edir. 2017-ci ildə məhsulların 90%-i 22 ölkəyə ixrac edilib. 2017-ci ildə polad elektrik qaynaqlı boruların istehsalı ayda 6 min ton təşkil edib. Şirkətin 980 işçisi var. 2007-ci ildə şirkətin səhmlərinin 56%-i dövlətə məxsus idi.
Susahab
Susahab — İranın Ərdəbil ostanının Xalxal şəhristanı ərazisinə daxil olan kənd.
Əhalisi
2006-cı il məlumatına görə kənddə 552 nəfər yaşayır (166 ailə).
Banan respublikası
255px|rightBanan respublikası beynəlxalq siyasətdə siyasi baxımdan qeyri-sabit, iqtisadi baxımdan bir və ya bir neçə əkinçilik məhsulunun istehsalından və ixracatından asılı və ümumiyyətlə, korrupsiya, sui-istifadə ilə iç-içə kiçik bir seçmələr qrupu tərəfindən idarə olunan ölkələri təsvir etmək üçün alçaldıcı mənada istifadə edilən siyasi termindir. Tipik olaraq, bir banan respublikası, son dərəcə təbəqələşmiş sosial siniflər cəmiyyətinə, ümumiyyətlə böyük bir yoxsul işçi sinfinə və bu cəmiyyətin işgüzar, siyasi və hərbi elitlərindən ibarət olan hakim sinif plutokratiya sına sahibdir. Hakim sinif iqtisadiyyatın ilkin sektorunu əməyin istismarı yolu ilə idarə edir, beləliklə, banan respublikası termini, irimiqyaslı əkinçilik fəaliyyətinin, xüsusən banan becərilməsinin istismarını dəstəkləyən xidmətçi bir oliqarxiya üçün təhrifedici bir tərifdir.
thumb|right|175px|Banan respublikası: Amerikalı yazıçı: O. Henri (Vilyam Sidni Porter, 1862–1910).
Banan respublikası siyasi elm termini kimi ilk dəfə Amerika yazıçısı O. Henri tərəfindən "Cabbages and Kings 1904" (kələmlər və şahlar) kitabında istifadə olunmuşdur. Honduras, ilk banan respublikası dövlətidir. XX əsrin əvvəllərində "United Fruit Company"nin ölkə içində olduqca təsiri var idi. Hətta yüksək vergilər istəyən bir başçını aşırdaraq yerinə yeni birini seçdilər.
1871-ci ildə amerikalı dəmiryolu şirkəti sahibi Henry Meyqsin Kosta Rika hökumətiylə imzaladığı dəmiryolu inşa müqaviləsi çərçivəsində, haqqında danışılan inşaata başlanmış, digər tərəfdən tikinti şirkəti işləyən işçilərə aşağı xərcli bir yemək axtarışında olduğu üçün inşa etməkdə olduğu dəmiryolu xətti boyunca banan yetişdirməyə başlamışdır.
Krım tatar ədəbiyyatı
Krım tatar ədəbiyyatı (Qırımtatar edebiyatı) — Krım tatarlarının ədəbiyyatı.
Krım tatarlarının ən erkən ədəbi əsərləri Qızıl Orda dövrünə (XIII-XV əsrlər), onun qızıl dövrü isə Krım xanlığı dövründə (XV-XVIII əsrlər) təsadüf edir.
Orta əsrlər dövrü
Krımın ilk ədəbi əsərlərindən biri Mahmud Kırımlının XIII əsrdə yazdığı "Yusif və Züleyxa" poemasıdır. Krımın görkəmli yazıçıları: Əli (1232), Mahmud (XIII-XIV əsrlər), Mövlana Rəcəb bin İbrahim (... - 1386), Mövlana Şərəfəddin bin Kamal (1438) və Kamal Ümmədir (1475).
Saray poeziyasının yaranması Qızıl Orda dövründə (XIII-XV əsrin birinci yarısı) Krımlıların İslamı qəbul etməsi ilə başlandı, formalaşması isə Krım xanlığının inkişafının erkən dövründə başa çatmışdı.
Klassik dövr
Krım xanlığının çiçəklənən dövrünün Krım tatar ədəbiyyatı saray ədəbiyyatı (saray edebiyatı) idi ki, bu da “divan ədəbiyyatı” adlanırdı. Onun müəllifləri xanlar və aristokratlar idi. Bu dövrün bütün yazılı abidələri ərəb qrafikası ilə yazılmışdır. Ədəbiyyat poeziya ilə təmsil olunurdu, məşhur şairlər arasında: Əbdülməcid Əfəndi, Hüseyn Kəfəvi, I Məngli Gəray, Bora Qazı, Ramməl Xoca, Aşıq Ömər, Mustafa Cevher, Leyla Bikeç, Aşıq Arif, Can Məhəmməd, Ədib Əfəndi var idi. Xan sarayında Xan I Bahadır Gərayın arvadı olan şairə Xanzadə xanım da var idi. thumb|right|[[I Məngli Gəray]] XV-XVII əsrlərdə Krım şairlərinin əsərlərindən antologiyalar tərtib edilmişdir.
Bu ədəbiyyat əcnəbi lüğətlərlə, hər şeydən əvvəl ərəb və farsca alınmalarla zəngin idi. Türk lüğətinin istifadəsinə mane olan əruz vəzni idi. Şairlərin ərəb və fars lüğətlərinə tez-tez müraciət etməsinə səbəb olan da bu idi. Nəticədə yalnız fars və ərəb dillərində danışanların əlçatan olduğu bir dil oldu.
Digər istiqamət teoloji əsərlərdir ki (əsasən təsəvvüf davamçıları), bu yöndə yazan şairlərdən Şeyx İbrahim əl-Krımini göstərmək olar.
Paralel olaraq Krım tatarlarının xalq dilində qəhrəmanlıq əsərlərinə (Çorabatır - Boqatır Çora, Kör oğlu - Kor oğlu), ictimai və məişət əsərləri (Tair və Zore - Tahir və Ulduz), nağıllar (heyvanlar haqqında, sehrli, məişət), xalq mahnıları (toy, lirik, komik, əsgər), əfsanələr, atalar sözləri, məsəllər, tapmacalar və s. daxil idi. Bu əsərlərdə bir sıra alıntılar da vardır.
Bu dövrün digər məşhur əsərləri sırasına: Can Məhəmmədin “İslam-Girayın Polşaya yürüşü haqqında”, Seyyid Məhəmməd Rzanın “Asseb-us-Seyyar” (Tatarların tarixinə dair yeddi planet), “Əl Mügum-ül-Burxan” (Dəlil okeanı), çoxsaylı xan yarlıqları daxildir. Klassik dövrün nəsr əsərlərinə Həlim Gərayın “Xanların çəhrayı çiçək bağı və ya Krımın tarixi” və Əbdülqaffar Krımi nin “Xronika və tarixi xəbərlər kürsüsü” kimi tarixi əsərləri də daxildir.
Rusiya tərəfindən fəth edildikdən sonra Krımın Krım tatar dilində ədəbi həyatı dayandı, çünki Krım xanları poeziyanın əsas himayədarları idilər. thumb|right|[[İsmayıl Qaspıralı]]
Müasir dövr
XIX əsrin sonu və XX əsrin əvvəllərinin əsas siması Krım tatar ədəbiyyatında hekayə və romanın əsasını qoyan İsmayıl Qaspıralı idi. Qaspıralı yeni Krım tatar yazıçılarının əsərlərinin yer aldığı “Terjiman” qəzetini naşiri idi.
XX əsrdə Əşrəf Şəmizadə yeni Krım tatar poeziyasını yaradanlardan idi. Görkəmli şairlər arasında Bəkir Çobanzadə, Abdulla Dərmənci, Şövqi Bektörə, Abdulla Lətifzadə, Həmdi Giraybəy də vardır. Krım tatar dilində ilk dram "Olacağa çarə olmaz" (Nə olacaq, qaçılmaz) 1901-ci ildə Abdulla Özənbaşlı tərəfindən yazılmışdır. 1906-cı ildə Baxçasarayda Cəlal Meynovun rəhbərliyi ilə "Uçqun" (İskra) ədəbi dərnəyi yaradıldı.
Müharibədən sonrakı sovet dövrünün Krım tatar ədəbiyyatının inkişafına Krım tatarlarının Orta Asiya və Urala sürgün edilməsi güclü mənfi təsir göstərir. Beləliklə də, ədəbi ənənə kəsilir. Krım tatar ədəbiyyatının və onun ən mühüm müəlliflərinin mövcudluğu faktı 1970-ci illərə qədər SSRİ-də inkar edilib.
1970-1980-ci illərdə nəsr xüsusilə Osman Aydər, Huriyə Edemova, Ervin Umerov, Emil Amit və Rüstəm Muədin kimi müəlliflərin fəaliyyətini xüsusi qeyd etmək lazımdır. Sovet dövrünün klassiki Şamil Aladindir. Məşhur Krım tatar yazıçısı Çingiz Dağçı bütün əsərlərini türk dilində yazıb.
Müasir ədəbiyyat
Müasir Krım tatar nəsri ənənəvi İslam mədəniyyəti (təsəvvüf, Quran etikası) ilə xarakterizə olunur. Avropa postmodernizminin və avanqardının təsiri məhduddur və Tahir Xəlilov və Gülnarə Useynova kimi müəlliflərə də rast gəlinir. Müasir Krım tatar şairləri sırasında Şakir Səlim, Yunus Kandım, Pevat Zetinini qeyd etmək olar.
Krım tatar yazıçıları birliyi fəaliyyət göstərir. “Yıldız” ədəbi jurnalında bədii əsərlər dərc olunur.
AMEA-nın fəxri üzvlərinin siyahısı
Azərbaycan Milli Elmlər Akademiyası (keçmiş Azərbaycanın Elmlər Akademiyası, Azərbaycan SSR-nin Elmlər Akademiyası) 1945-ci ildə, Bakı şəhərində təşkil edilmişdir. Aşağıdakı siyahıda Azərbaycan Elmlər Akademiyasının yarandığı gündən bu günə kimi bütün fəxri üzvlərinin siyahısı verilmişdir.
Mərdan Muradxanov
Muradxanov Mərdan Əsədulla bəy oğlu — azərbaycanlı pedaqoq-alim, professor, Azərbaycan SSR Əməkdar elm xadimi.
Həyatı
Mərdan Muradxanov 1909-cu ildə Salyan rayonunda anadan olmuşdur. 1927-ci ildə Bakı Pedaqoji Texnikumunu, 1932-ci ildə Azərbaycan Pedaqoji İnstitutunu bitirmişdir. 1939-cu ildə A. İ. Gertsen adına Leninqrad Pedaqoji İnstitutunun aspiranturasını bitirmişdir. Azərbaycan Elmi Tədqiqat Pedaqogika İnstitutunda elmi işlər üzrə direktor müavini (1946–1952), APİ-də Pedaqogika (1952–1958) və İbtidai təhsil nəzəriyyəsi və metodikası (1960–1979) kafedralarının müdiri işləmişdir. 1961-ci ildə professor adını almışdır. Azərbaycanda çap olunan "Pedaqogika" (1958–1959, 1964) dərsliklərinin, Moskvada nəşr edilən ikicildlik "Pedaqoji lüğət"in və dördcildlik "Pedaqoji ensiklopediya"nın müəlliflərindəndir.
Mərdan ilk dəfə olaraq Mirzə Cəlilin "Danabaş kəndinin məktəbi" əsərinin dərin pedaqoji təhlilini vermişdir.
NGC 7533
NGC 7533, Yeni Baş Kataloqda qeydə alınmış qalaktikadır. Göy üzündə Balıqlar bürcü istiqamətində yerləşir. S0-a tipli. tərəfindən ildə  ölçülü  vasitəsilə kəşf edilmişdir.
Life thru a Lens
Life Thru a Lens, İngilis müğənni Robbi Vilyamsın Take That'dən ayrıldıqdan sonra çıxardığı ilk albomdur. Öz tərzini tapmaq onun üçün ağrı verici bir süreçti. Londra'dakı Maison Rouge studiyalarında albom qeydinə başladığı il, qısa müddət sonra Guy Chambers'la tanış oldu.
Albom İngiltərə'də 8x Platin'le sertifikalandı.
Rosa Kosta
Rosa Kosta (12 dekabr 1964) — İspaniyanı təmsil edən bədii üzgüçü.
Karyerası
Rosa Kosta İspaniyanı 1984-cü ildə Los-Anceles şəhərində baş tutan XXII Yay Olimpiya Oyunlarında təmsil edib. Rosa Kosta solo turnirdə təsnifat mərhələsində 17-ci pillənin sahibi olub.
Tərəzuc (Ərdəbil)
Tərəzuc — İranın Ərdəbil ostanının Xalxal şəhristanı ərazisinə daxil olan kənd.
Əhalisi
2006-cı il məlumatına görə kənddə 196 nəfər yaşayır (50 ailə).
Buşaki siyasi hüquqlar üçün petisiya
Buşakinin siyasi hüquqları üçün petisiya, Petiton No. 30 adlanır, Məhəmməd Səghir Buşakinin 1919-cu ildə Əlcəzairdə keçirilən bələdiyyə seçkilərindən sonra Fransa Əlcəzairindəki əlcəzairlilərin siyasi hüquqlarını tələb etdiyi ilk petisiya idi.
Tarix
Məhz bu yolla Jonnart Qanunu veteranlara və əlil yerlilərə müstəmləkə idarəçiliyində funksiyalara qoşulmağa və Indigenat kodu çərçivəsində assimilyasiya əlaməti olaraq şəhərlərdə və kəndlərdə daşınmaz əmlak əldə etməyə icazə verdi.
4 fevral 1919-cu ildə qanunun təsdiqindən sonra gələn müddəalar, yerli Əlcəzairlilərə inzibati peşə iyerarxiyasında müvafiq məhdudiyyətlərlə icazə verilən ticarətləri göstərən hüquqi mətnlər hazırlamağa imkan verdi.
Lakin 1919-cu il bələdiyyə seçkiləri yerli əhalinin siyasi təmsilçiliyinin bələdiyyələrdə haqlı olaraq genişlənməsinə şərait yaratdı və bununla da siyasi və ittifaq azadlıqlarına yeni ehtiyac yarandı.
Həqiqətən də, Əlcəzairdəki baş məclis üzvü Xalid ibn Haşim, eləcə də seçilmiş yerlilərin nümayəndəsi kimi bələdiyyə məclisinin üzvü Məhəmməd Səghir Buşaki kommunalardan tutmuş Fransa Senatına qədər və hətta indiyə qədər Fransa institutları vasitəsilə etiraz aksiyasını mayalandırmağa və təşviq etməyə başladılar. ABŞ prezidenti Vudro Vilsona (1856-1924) yazdığı məktub kimi.
Müraciət
Birinci Dünya Müharibəsindən sonra yerli Əlcəzairlilərin siyasi hüquqları tələbi Fransa Senatına 18 iyul 1920-ci il tarixli rəsmi müraciətin yazılması ilə konkretləşdi.
Bu etiraz sənədi Əmir Xaliddən ilhamlanmış və tam xidmət göstərən Thénia (keçmiş Menervil) bələdiyyəsində seçilmiş Məhəmməd Səghir Buşakinin rəhbərlik etdiyi və təmsil etdiyi bir çox bələdiyyə məclis üzvləri tərəfindən konkretləşdirilmişdir.
Senatın katibliyi Əlcəzairin yerli bələdiyyə məclis üzvlərinin Indigenat məcəlləsinin yeni müddəalarına qarşı Senat qarşısında hörmətli etirazına etiraz edərək bu sənədi “30 saylı ərizə” adı altında qeydə aldı.
Həqiqətən də, Fransa hökumətinin xidmətləri tərəfindən Əlcəzairdə yerli status rejiminin qaydalarına dəyişiklik edilməsi və Əlcəzairin yerli əhalisinin siyasi hüquqlara qoşulması ilə bağlı qanun layihəsi parlamentin yuxarı palatasında müzakirəyə çıxarılmışdı.
Senat müzakirəsi
Məhz senator Çarlz Kadilhon (1876-1940) Fransa Senatı tərəfindən məzmun iddiaları ilə bağlı digər senatorların müzakirələri və debatları haqqında məlumat vermək üçün təyin edilmiş və 1921-ci il mayın 19-da keçirilən iclasda təyin edilmişdi.
Həqiqətən də, hökumət layihəsi deputatlar və senatorlar tərəfindən səs çoxluğu ilə qəbul edildikdən sonra 4 avqust 1920-ci il tarixli qanuna çevrildi (Fransızca: Loi du 4 août 1920) və bu qanun daha sonra Journal officiel de la République-də qəti şəkildə dərc edildikdən sonra dərc olundu. française 6 avqust 1920-ci ildə, səhifə 11287-dən başlayaraq.
“30 saylı petisiya” üzrə senator müzakirəsinin yekununda məruzəçi Çarlz Kadilyonun sədrlik etdiyi komitə, nəhayət, yerli əhali üçün genişləndirilmiş siyasi hüquqlarla bağlı gündəliyi mənfi elan etdi və imtina və rədd cavabı reyestrlərə daxil edildi Senatın.
2019-cu ilin mart ayında vəfat edənlər
2019-cu il mart ayında vəfat edənlərin siyahısı.
Şoloxov prospekti
Şoloxov prospekti — Rostov-na-Donu şəhərində, Rroletarnı və Pervomayski rayonlsrı arasında yerləşir. Rostov-na-Donu şəhərində uzunluğuna görə ikinci küçədir
Coğrafiyası
Enegetiklər meydanından başlayaraq Aksay prospektinə qədər davam edir. Buradan federal əhəmiyyətli М-4 Don avtomagistralına çıxır. Prodpektin uzunluğu 7,8 km təşkil edir. Bir başa avtomagistrala çıxışı onun yükünü artırır. Küçədən avtomobil və troleybus nəüliyyatı hərəkət edir.
Adı
3 iyul 1984-cu ildə SSRİ Nazirlər Sovetinin göstərişinə görə Oktyabrskaya küçəsinin adı böyük sovet yazıçısı Mixail Aleksandroviç Şoloxovun şərəfinə Şoloxov prospekti adlandırılmışdır.
Prospekdə yerləşən obyektlər
220 px|right|thumb|Köhnə avtovağzal 220 px|right|thumb|Olimp-2
Diana Emeri
Diana Emery (ing. Dianne Emery) — Cənubi Afrikalı yol velosipedçisidir. O, 2004-cü ildə UCI Yol üzrə Dünya Çempionatında öz ölkəsini təmsil etmişdir.
Siçan və pişik (film, 2008)
Məzmun
Film siçanla pişiyin macəralarından bəhs edir
Qazaxıstanın neft sənayesi
Tarixi
Qazaxıstan dünyanın neft istehsal edən ölkələrindən biridir. Qazaxıstanda neft istehsalı XIX əsrin sonunda, İran, Küveyt, Meksika, Norveç, Səudiyyə Ərəbistanından daha erkən başladı.
Bu bölgədə sənaye neft ehtiyatlarının tapılmasının ilk yüksək ehtimalı rus hərbçiləri, səyahətçilər və elm adamları tərəfindən qeyd edildi.
Qazax torpağının neft daşıma qabiliyyəti haqqında məlumatlar, məsələn, I Pyotrun Həştərxandan Xivəyə fərmanı ilə göndərilən A. Bekoviç-Çerkasskinin qeydlərində tapılmışdır. 1717-ci ildəki bu ekspedisiya, Atıra bölgəsinin ərazisini keçdi və bu sahə haqqında ümumi coğrafi və hidrogeoloji məlumatlar, o cümlədən neft haqqında məlumat topladı. Qeydlərində hidrografik və topoqrafik məlumatlardan, minerallar haqqında qısa geoloji məlumatlardan bəhs etdilər. XIX əsrin ikinci yarısında geoloji tədqiqatlar artıq başlamışdı, elm adamları artıq bilinən yataqları təsvir etmiş və ərazinin təbii və iqlim xüsusiyyətlərini təsvir etmişlər.
Əsas çətinliyi son dərəcə çətin təbii və iqlim şəraitində, rabitə yollarının olmamasında, şirin suda və yaşayış yerlərində gördülər. Buna baxmayaraq, bu, gəlirli bir işə investisiya qoymağa hazır olan təşəbbüskar insanları dayandırmadı.
Ən böyük neft istehsal edən müəssisə Ural-Xəzər Neft Cəmiyyəti idi. 1914-cü ildə 9,5 milyon pud neft, Emba Səhmdar Cəmiyyəti - 6,5 milyon pud, Emba-Caspian Oil Industry Company - 382,5 min pud neft istehsal etdi. Bölgədəki ən yüksək illik neft istehsalı 1914-cü ildə 272,8 min ton olmuşdur (1911-ci ildə yalnız 15,7 min ton istehsal edilmişdir).
Rusiyanın iqtisadi həyatında 1910-1913-cü illər əhəmiyyətli bir sənaye yüksəlişi ilə xarakterizə edildi, sənaye istehsalındakı artım yüzdə 50-dən çox idi. Neft sənayesi də böyük bir sıçrayış etdi. 1913-cü ildə ABŞ dünya neft istehsalında birinci, Rusiya ikinci oldu. Ural-Emba bölgəsi Rusiyada Bakı və Qroznıdan sonra üçüncü yeri tutdu və 1914-cü ildə bütün neft hasilatının 3 faizini təmin etdi.
Beləliklə, XX əsrin əvvəllərində Ural-Emba bölgəsi Rusiya neft sənayesində əhəmiyyətli bir rol oynadı. Əsas kapitalı təxminən 60 milyon rubl olan 11 Rusiya və xarici neft şirkəti var idi. Onların üçdə ikisindən çoxu xarici kapital idi və yalnız üçdə biri xarici kapitalla əlaqəli bu və ya digər şəkildə Rusiya kapitalı idi.
Xarici kapital arasında İngilislər üstünlük təşkil edirdi və 12 milyon rubl təşkil edirdi. Rus neft sənayesinə ayrılan İngilis kapitalının ümumi miqdarı 218 milyon rubl təşkil etdi. O dövrdə dünyada mövcud olan 16 neft sindikatından 10-u Qazaxıstan da daxil olmaqla Rusiyanın neft sənayesində birbaşa iştirak edirdi.
Tərk (Ərdəbil)
Əhalisi
2006-cı il məlumatına görə kənddə 112 nəfər yaşayır (24 ailə).
Mirzəhəsən Əlizadə
Mirzəhəsən Şahin oğlu Əlizadə — Azərbaycan Silahlı Qüvvələrinin çavuşu, Vətən müharibəsi şəhidi.
Həyatı
11 dekabr 1992-ci il Astara rayonunun Səncərədi kəndində anadan olub. Orta məktəbi bitirdikdən sonra Astara Pedaqoji Kollecində "Fiziki tərbiyə və idman müəllimi" ixtisası üzrə təhslini davam etdirib. 2009-cu ildə həqiqi hərbi xidmətə çağırılıb. 2017-ci ildə ordu sıralarına qayıdıb və 3 il ərzində xidmətini davam etdirib. Müddətdən artıq hərbi xidmət qulluqçusu olub.
Hərbi xidməti
Azərbaycan Ordusunun çavuşu olan Mirzəhəsən Əlizadə 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi üçün başlanan Vətən müharibəsi zamanı Füzuli, Cəbrayıl, Qubadlı, Zəngilanın işğaldan azad edilməsi uğrunda döyüşüb. Döyüş yoldaşları ona "Bilo" ləqəbi adını qoymuşdular. Zəngilan uğrunda gedən döyüşlərdə ayağından yaralanıb. Lakin bu vəziyyətdə yenə döyüşə atılıb. Döyüş yoldaşları "bu vəziyyətdə döyüşmək olmaz" desələr də düşmənə qarşı intiqam hissi ilə yanan Mirzəhəsən döyüşə davam edib. Sonuncu döyüşdüyü yerdə oktyabrın 25-də Füzulinin Kürdlər kəndində itkin düşür. Onun ailəsi 50 gün ondan xəbər olmur. Nəhayət dekabrın 13-ü onun şəhid olduğu bildirilir. Onun nəşi dekabrın 14-də doğulub boya başa çatdığı Səncərədi kəndində torpağa tapşırılıb.
Azərbaycan Respublikasının Prezidenti İlham Əliyevin Sərəncamına əsasən çavuş Əlizadə Mirzəhəsən Şahin oğlu ölümündən sonra "Vətən uğrunda" medalı, "Cəsur döyüşçü" medalı, "Döyüşdə fərqlənməyə görə" medalı, "Cəbrayılın azad olunmasına görə" medalı, "Füzulinin azad olunmasına görə" medalı, "Qubadlının azad olunmasına görə" medalı, "Zəngilanın azad olunmasına görə" medalı ilə təltif edilib.
Annalen der Physik
"Annalen der Physik" ("Fizika annalları") — fizika problemlərinə həsr olunmuş Almaniya elmi jurnalı. 1799-cu ildən nəşr olunan jurnal ən qədim elmi jurnallardan biridir. Eksperimental, nəzəri, tətbiqi və riyazi fizika, eləcə də əlaqəli sahələr üzrə orijinal məqalələr dərc edir. Bütün məqalələr əvvəlcədən nəzərdən keçirilir. XIX əsrin sonundan etibarən jurnalın hər il təxminən 1,000 səhifə olmaqla üç nömrəsi çıxırdı. Hal-hazırda ildə 12 kitab çap olunur, ümumilikdə 800 səhifəyə yaxındır.
Tarixi
Almaniyada ilk fizika jurnalları 1790–1794-cü illərdə nəşr olunan "Journal der Physik və Neues Journal der Physik" (1795–1797) idi. 1799-cu ildə onları əvəz edən "Annalen der Physik"in fəaliyyəti daha uğurlu olmuş, 2 əsrdən çox nəşr edilmişdir. Tarixində adını iki dəfə dəyişmiş: "Annalen der Physik und der physikalischen Chemie" (1819–1824), "Annalen der Physik und Chemie" (1824–1899), lakin 1899-cu ildə orijinal adına qayıtmışdır.
Mehmandarovların evi
Mehmandarovların evi — Şuşa şəhərində yerləşən saray tipli tarixi yaşayış kompleksi. Azərbaycanın XVIII əsr mülki memarlığının ən maraqlı nümunələrinən biridir. Vaxtilə Mehmandarovlar ailəsinə məxsus olmuş yaşayış kompleksinə Böyük yaşayış binası, Kiçik yaşayış binası və ailə məscidi daxildir. Kompleks daş divarlarla əhatələnmişdir. Mehmandarovların böyük yaşayış binası sovet dövründə Şuşa Şəhər Xəstəxanası kimi fəaliyyət göstərmişdir. İşğaldan sonra böyük bina tamamilə dağıdılıb. Mehmandarovların kiçik yaşayış binası isə işğalçılar tərəfindən Şuşa Tarix Muzeyi kimi istifadə edilib. Kompleks ərazisindəki məscid həm də məhəllə məscidi funksiyasını yerinə yetirmişdir. Şuşa işğal edildikdən sonra məscid də işğalçılar tərəfindən Geologiya Muzeyi kimi istifadə edilib. 2020-ci ildə Şuşa işğalçılardan azad edildikdən sonra Mehmandarovların malikanə kompleksində təmir-bərpa işləri aparılır.
Annalen der Physik
Tarixi
Jurnal XIX–XX əsrlərdə Almaniya fizikasının sürətli inkişafına fəal töhfə vermişdir. Burada Henrix Hers, Vilhelm Konrad Rentgen, Albert Eynşteyn, Maks Plank,Herman Minkovski, Ervin Şredinger öz elmi məqalələrini dərc etmişdir. Nisbilik nəzəriyyəsi ilk dəfə jurnalın səhifələrində təqdim edilmişdir.
Mehmandarovların evi
Memarlıq xüsusiyyətləri
Ev, planda kvadrat formaya malikdir. İkinci mərtəbənin dörd otağından üçü evin yan tərəfindəki verandaya, qonaq zalı funksiyasını yerinə yetirən erkerli böyük otaq isə lakonik əsas fasada açılır.
Annalen der Physik
Tarixi
1950–1990-cı illərdə jurnal alman və ingilis dillərində nəşr olunurdu, lakin alman dilində məqalələrin payı hər il azalırdı. Almaniyanın yenidən birləşməsindən sonra jurnal nəhayət ingilis dilinə keçid etmişdir. 2011-ci ildə nəşrdə islahatların aparılması planları elan edilmişdir.
Mehmandarovların evi
Memarlıq xüsusiyyətləri
Simmetrikliyin olmamasına baxmayaraq, evin əsas fasadı hissələrin harmonikliyi təəssüratını yaradır, yüngül erker və və girişin yaxşı işlənmiş portalı isə fasadı tamamlayır. Binanın yan fasadında yerləşən pilləkən və taxta veranda onun ümumi görünüşünü ağırlaşdırmır. Binanın memarlığında geniş pəncərələri vasitəsiylə yaxşı işıqlandırılmış və zəngin bəzədilmiş qonaq zalı xüsusi yer tutur.
Divar rəsmləri
220px|thumb|left|Binanın arxa həyətə açılan fasadları restavrasiya işlərindən sonra Böyük yaşayış binası və ailə məscidinin interyerləri Usta Qəmbər tərəfindən çəkilmiş və Şəki xan sarayının divar rəsmlərini xatırladan rəsmlərlə bəzədilmişdir. Kompleksə daxil olan Kiçik yaşayış binasında SSRİ dövründə Şuşa Tarix Muzeyi yerləşirdi.
Otaqların düzbucaqlı niş təsvirlərində süjetli rəsmlərə yer verilmişdir ki, bu da Şəkixanovların evinin dekorunu xatırladır. 220px|thumb|left|Evin zallarından birinin interyeri restavrasiya işlərindən sonra Frizlərdə isə Şəki xan sarayında olduğu kimi kompozisiya və rəng baxımından stilləşdirilmiş nəbati naxışlar yer almışdır. Evin divar rəsmlərini tədqiq etmiş sənətşünas alim N. M. Miklaşevskaya bildirir ki, "Həm Şəki xan sarayında, həm də Mehmandarovların evində friz təsvirləri Usta Qəmbərin rəhbərliyi ilə işlənsə də, Mehmandarovların evinin təsvirləri daha yaxşı alınmışdır. Onlar otağın ümumi təsvirləri ilə daha yaxşı əlaqələndirilmişdir." Şəki xan sarayının frizində əsas gümüşü budaqları realistik təfsirə malik güllər əhatə edir; burada rənglər daha açıq olmaqla, çoxlu miqdarda gümüşü rəngdən istifadə edilmişdir. Mehmandarovların evində isə naxışlar tünd onda verilmişdir. Frizdəki naxışlar panno timpanlarında da təkrarlanır.
Mehmandarovların evinin parad zalında adətən stalaktitlərin yerləşdiyi hissədə tavan boyunca uzanan və maraqlı frizlə bəzədilmiş oyuq vardır. Bu friz, çiçək və quş kompozisiyasından formalaşdırılmış böyük medalyon formalı maraqlı naxışlarla bəzədilmişdir.
Bicəqin (Xudabəndə)
Bicəqin - İranın Zəncan ostanının Xudabəndə şəhristanı ərazisinə daxil olan kənd.
Danevirke
Danevirke yarımadanın qərbindəki bataqlıqlardan Şlezviq şəhərinə qədər uzanır. Divarın başqa bir hissəsi Şvansen yarımadasını qoruyurdu.
Yazılı mənbələrə görə, Danevirkenin tikintisi prosesinə Danimarka kralı Qudfred 808-ci ildə başlamışdır. O vaxta qədər Friziya və Qədim Saksoniya xalqlarını fəth etmiş frankların işğalından qorxan Qudfred öz torpaqlarını müdafiə etmək üçün Yutlandiya yarımadasını Frank krallığının şimal hüdudlarından ayıran nəhəng bir tikili üzərində işləməyə başlamışdı.
Quruluşun uzunluğu təqribən 30 km, hündürlüyü 3,6–6 metr arasında dəyişir.
Metakainat
Metaverse — insanların heç bir fiziki səy göstərmədən, artırılmış virtual reallıq cihazları vasitəsilə tamamilə zehni hiss etdikləri perseptual kainat. Bu kainat kompüterlər, android cihazları və 3D cihazları sayəsində insan idrakını süni fiziki mühitə daxil etməyə imkan verir.
Bu texnologiya yetərincə inkişaf edərsə, insanlar əldə etdikləri virtual reallıq cihazları sayəsində heç bir fiziki səy göstərmədən alış-veriş etmək, kinoya getmək, kafelərdə vaxt keçirmək kimi bir çox fəaliyyətlə məşğul olmaq imkanı əldə edəcəklər.
Tarixi
Metaverse anlayışı 1990-cı illərin əvvəllərində ortaya çıxdı. 1992-ci ildə Neal Stephenson tərəfindən ilk dəfə nəşr olunan elmi fantastika romanı olan Snow crash metaverse anlayışı uydurma dünyanı xarakterizə edir. Əslində, metaverse anlayışı ilk dəfə təqdim edildiyi zaman həddindən artıq şişirdilmiş və spekulyativ gələcək perspektivi kimi tənqid edilmişdir.
Konsept xüsusilə Facebook-un mövzu ilə maraqlanmağa başladığı zaman daha da ön plana çıxdı. Əslində böyük məlumat anbarına sahib olan Facebook milyonlarla insanın metadatasına malikdir. Bu, süni intellektə əsaslanan süni dünyanın insanların fərdi sərhədlərini təhdid edəcəyi ilə bağlı narahatlıq yaratdı.
Metaverse virtual ictimai məkan yaratmağı vəd edir. Bu ictimai sferanın virtual valyutaları hazırda kriptovalyuta bazarında satılır. Bu baxımdan, konsepsiya internetin gələcəyi kimi görünür. Metaverse adlanan bu süni kainata daxil olan ilk şəhər Seuldur.
2020-ci ildə məşhur rep sənətçisi Travis Skott metaverse mühitində virtual konsert təşkil etdi.
Oliviya Qonzalez
Oliviya Qonzalez (14 oktyabr 1978) — Meksikanı təmsil edən bədii üzgüçü.
Karyerası
Oliviya Qonzalez Meksikanı 1996-cı ildə Atlanta şəhərində baş tutan XXVI Yay Olimpiya Oyunlarında təmsil edib. Komanda turnirdə Oliviya Qonzalez 8-ci pillənin sahibi olub.
Aleksandr Agin
Aleksandr Alekseyeviç Agin — Rusiya qrafika rəssamı. O, Rusiya realist illüstrasiyasının banilərindən biri olmuşdur.
Həyatı
Aleksandr Agin 1817-ci ildə Rusiya imperiyasında, Pskov quberniyasının Novorjev qəzasında anadan olmuşdur. O, 1834–1839-cu illərdə Peterburq Rəssamlıq Akademiyasında oxumuşdur. Agin burada Karl Bryullovdan dərs almışdır. O, Yevgeni Qrebenka, İvan Panayev, İvan Turgenev və başqalarının əsərlərinə illüstrasiya çəkmişdir. Onun 1846–1847-ci illərdə Nikolay Qoqolun "Ölü canlar" romanına çəkdiyi 104 illüstrasiya Aginin ən yaxşı işi hesab olunur. Agin senzura tərəfindən təqib olunduğundan 1853-cü ildə Kiyev şəhərinə köçmüşdür. Onun əsərlərində ictimai kəskinlik, prixoloji xarakteristika, plastika, kompozisiya bütövlüyü və s. güclüdür.
Henrix Həsənov
Henrix Həsənov — gəmi inşaatçısı, texnika elmləri doktoru, gəmi inşası və gəmi buxar qazanları və buxar generatorlarının dizaynı sahəsində mütəxəssis, dəniz gəmilərinin atom mühərrik-reaktorlarının baş dizayneri. Sosialist Əməyi Qəhrəmanı.
Bipoqrafiyası
1910-cu il iyulun 8-də Dərbənddə (indiki Dağıstan Respublikasında) qarışıq işçilər ailəsində anadan olmuşdur. Atası milliyyətcə ləzgi olan Əli (Əlimirza) Həsənov və anası yarı alman, yarı fransız olan Yelena Vladimirovna Bekin ailəsndə anadan olur.
Məktəbi bitirdikdən sonra, 1927-ci ildə Frunze Ali Hərbi Dəniz Məktəbinə (Leninqrad) daxil olur, lakin 1929-cu ildə xəstəlik səbəbiylə tərxis edilir və Daqrıbtrest kooperativ fabrikində mexanik olaraq işə başlayır. 1930-cu ildə Azərbaycan Dövlət Neft və Sənaye Universitetiyə daxil olur, 1931 -ci ildə Leninqrad Gəmiqayırma İnstitutuna keçir.
1935-ci ildə institutu bitirdikdən sonra Serqo Ordjonikidze adına Baltik Gəmiqayırma Zavodunun Mərkəzi Dizayn Bürosuna işə göndərilir. 1938-ci ildə gəmi buxar qazanları dizaynçıları qrupunun rəhbəri olur. Böyük Vətən müharibəsi illərində, hərbi gəmilərin qurulmasında ixtisaslaşan Şimal Layihə-Konstruktor Bürosunda işləməyə davam edir.
1946-cı ildən Baltik Gəmiqayırma Zavodunda Baş Dizayner və Mərkəzi Dizayn Bürosunun rəhbəri işləyir. 1950-ci illərdə onun rəhbərliyi və birbaşa iştirakı ilə bir sıra yeni qazan zavodları qurulur. 1958-ci ildə Lenin mükafatına layiq görülmüşdür (xüsusən də sualtı qayıqlar üçün nüvə reaktorlarının inkişafına görə).
1959-cu ildən Leninqrad Gəmiqayırma İnstitutunun Qazanlar kafedrasının dosenti olur. 1966-cı ildən gəmi buxar generatorlarının nəzəriyyəsi və dizaynı üzrə texnika elmləri doktoru, professor dərəcəsi alır.
28 may 1973-cü ildə vəfat edir. Leninqradda Boqoslov qəbiristanlığında dəfn edilir.
Henrix Həsənov rus alimləri, filosofları, yazıçıları və musiqiçilər nəslindəndir, məşhur filosof Həsən-Əfəndi onun nəvəsidir.
Mükafatları
Birinci dərəcəli Stalin mükafatı (1942) - hərbi gəmilərin layihələrindirilmədində inkişafına görə.
İki Qırmızı Əmək Bayrağı ordeni (12.5.1956; 14.5.1960)
Lenin mükafatı (1958).
Sosialist Əməyi Qəhrəmanı (30.03.1970) - dəniz enerjisi sahəsində yeni kəşflərə görə.
İki "Lenin" ordeni.
Digər medallar.
Xatirəsi
1976-cı ildə Henrix Həsənovun adı 1559-B tanker layihəsinə verilir.
Dərbənd şəhərinin küçələrindən biri Həsənovun adını daşıyır.
Qaston Braun
Qaston Alfanso Braun — Antiqua və Barbudanın hazırkı Baş naziri.
Həyatı
Braun 9 fevral 1967-ci ildə Antiqua və Barbudada Villa məntəqəsində anadan olub. Özünün sözlərinə görə, gənclik həyatı son dərəcə ağır keçib. Uşaq ikən "Gray's Farm"-də kasıb və ahıl ata nənəsi ilə birlikdə yaşayıb. Nənəsinin ölümündən sonra adanın başqa səmtindəki yoxsul bir ərazidə böyüyüb.
Təhsili
Orta təhsilini ümummilli qəbul imtahanlarını müvəffəqiyyətlə verdikdən sonra Villada yerləşən ibtidai məktəbdə, daha sonra Şahzadə Marqaret Məktəbində almışdır. Orta təhsilini başa vurduqdan sonra Qaston İngiltərədəki "City Banking College"-ə daxil oldu və burada Bank və Maliyyə ixtisası üzrə təhsilini davam etdirmişdir. Daha sonra alaraq Mançester Universitetini magistr dərəcəsi ilə bitirmişdir.
Karyerası
Əmək fəaliyyətinə Antiqua və Barbudadakı "Swiss American Banking Group"-da menecer vəzifəsində başlamışdır.
Ailəsi və şəxsi həyatı
Braun ölkənin ikinci baş naziri Lester Bördün qardaşı qızı Mariya Börd-Braun ilə evlidir. Cütlüyün bir oğlu var. 2020-ci ilin sentyabr ayında ikinci övladları, qızı dünyaya gəldi. Lakin Qastonun qeyri-rəsmi nigahdan daha dörd, ümumilikdə isə 6 övladı var.
İlk fəaliyyəti
1999-cu ildə Sent Consun qərb bölgəsindən parlamentə seçildiyi zaman siyasi fəaliyyət arenasına girmiş oldu. Millət vəkili olduğu ilk dövrdə Planlaşdırma, Ticarət, Sənaye və Dövlət Xidmətləri Naziri təyin edildi.
Baş nazir fəaliyyəti
Qaston Braunun partiyası 17 kreslodan 14-ü qazanaraq 10 illik seçkilərdə məğlubiyyətdən sonra Antiqua İşçi Partiyasını 12 iyun 2014-cü ildəki ümumi seçkilərdə qələbəyə apardı. Braun 13 iyun 2014-cü ildə Baş nazir olaraq and içdi.
İrma qasırğasının nəticələri
6 sentyabr 2017-ci il tarixində İrma qasırğası Barbudaya ciddi zərər vurdu. İlkin hesablamalar göstərdi ki, fəlakət səbəbindən ada sakinlərinin ən azı 60%-i evsiz qalıb. Bir müddət Barbuda ilə bütün əlaqələr tamamilə kəsildi, rabitə sisteminin çox hissəsi məhv oldu. Nəqliyyat sisteminin 95%-i sıradan çıxdı.
8 sentyabr 2017-ci ildə Braun müsahibəsində vəziyyəti belə şərh etdi: "Ölkədə bütün kommunikasiya xətləri sıradan çıxıb, ölkə sözün həqiqi mənasında xarabalıqdır." Hökumət demək olar ki, bütün adanın boşaldılmasını başa çatdırdı və təxminən 1.800 nəfər Antiquaya təxliyə edildi.
Elə həmin gün ABŞ-dən üç yük təyyarəsindən birincisi Barbudaya 120.000 funt sterlinqdən çox yardım çatdırdı. Maliyyət Antiqua və Barbuda hökuməti və Martin Franklin tərəfindən həll edildi. Braun 8 sentyabrda ABŞ Beynəlxalq İnkişaf Agentliyi İdarəçisi Mark Grin ilə Barbudanın aktual ehtiyacları müzakirə etdi.
Braun hökuməti ciddi bir problemlə qarşılaşdı. Evlərin və infrastrukturun yenidən qurulması üçün 100 milyon dollardan çox vəsait lazım olduğu bildirildi. Antiqua və Barbuda Milli Fəlakətlərə Yardım Təşkilatının direktoru Filmor Mullin "bütün kritik vəziyyətdə olan infrastruktur və kommunal xidmətlər — qida, dərman, mənzil, elektrik enerjisi, su, rabitə, tullantıların idarə olunması" işin artıq idarə olunduğunu olduğunu söylədi".
Pornoqrafik film
thumb|Bir pornoqrafik filmin çəkiliş səhnəsi
Pornoqrafik film, pornoqrafiya filmi, porno filmi, pornofilm, pornoqrafik məzmunlu film, pornoqrafik xarakterli film, erotik film və ya seks filmi izləyicini və ya tamaşaçıları seksual cəhətdən razı salmaq üçün hazırlanmış ədəbsiz filmlərdirlər. Pornoqrafik filmlərdə müntəzəm olaraq cinsi əlaqə və ya çılpaqlıq kimi erotik stimullaşdırıcı xarakterli materiallar mövcuddur və bunlara seksual fantaziyalar da əlavə olunur. 1900-cü illərin əvvəllərində, film istehsalının ixtirasından qısa bir müddət sonra belə filmlərin də ilk nümunələri meydana çıxmışdır.
Porno filmlərin digər pornoqrafiya formaları ilə çoxlu müştərək cəhətləri mövcuddur. Cinsi əlaqəni açıq şəkildə göstərməyən filmlər softkor, cinsi əlaqəni açıq şəkildə göstərən və ya bəzi ekstremal əlaqələrdən bəhs edən filmlər isə hardkor adlandırılır.
Qlobal olaraq, porno film sənayesi onunla əlaqədar olan məhsul və xidmətləri ilə bərabər 100 milyard dollarlıq sənaye sahəsi hesab olunur.
İlk illər: XX əsr
sağ|thumb|643x643pik|Fotoqraf Johann Schwarzer və onun Saturn [[film studiyası|film şirkəti tərəfindən çəkilmiş erkən dövr Avstriya erotik filmlərindən görüntülər]]
1920–1940
1920-ci illərin səssiz kino dövründə pornoqrafik filmlər çox geniş formada yayılmışdı və müntəzəm olaraq fahişəxanalarda nümayiş etdirilirdi. Tezliklə qeyri-leqal, kişilərə məxsus olan xüsusi filmlər və ya onların adı ilə mavi filmlər 1940-cı illərdən başlayaraq uzun illər həvəskarlar tərəfindən yeraltında istehsal edilmişdir. Filmlər daha sonra xüsusi olaraq və ya səyahət edən satıcılar tərəfindən paylanmışdır, lakin onlara baxan və ya çəkən hər kəs həbs edilirdi.
1970-ci illər və sonrakı dövrlər
Pornoqrafiyanın qızıl dövrü kimi tanınan 1970-ci illərdə pornoqrafik filmlər yarı qanuniləşdirilmişdir. 1980-ci illərdə evdə izlənilə bilən videokasetlər sayəsində pornoqrafiya daha geniş formada yayılmışdır. 1990-cı illərin sonu və 2000-ci illərin əvvəllərində internetin yüksəlişi pornoqrafik filmlərin yayım üsulunu dəyişdirmiş, DVD satışları əsasən internet üzərindən yayılan media ilə əvəz olunmuşdur.
2000-ci illərdə yüzlərlə böyüklər üçün pornoqrafik xarakterli filmlər çəkən peşakar kino şirkəti sadə kinostudiyalarda çəkilmiş və birbaşa videoya alınmış on minlərlə pornoqrafik film yayımlayırdı. Eyni zamanda bu, Pornhub, YouPorn və XHamster kimi pornoqrafik xarakterli videoların mövcud olduğu video paylaşma platformalarının da yaranmasına səbəb olmuşdur.
Qazaxıstanda sahibkarlıq
Qazaxıstandakı kiçik və orta sahibkarlıqlar (KOS) 2017-ci il üçün 1.45.994 müəssisə ilə təmsil olunur.
2010-cu ildən 2017-ci ilə qədər aktiv KOS-lərin sayı 661.598-dən 1.145.994-ə yüksəldi və bu artım orta hüquqi şəxslər istisna olmaqla bütün sahibkarlıq növlərində müşahidə edildi.
KOS-larda məşğulluq
2012-ci ilədək Qazaxıstanda KOS-larda 1,8 milyon nəfər işləyir ki, bu da ümumi iqtisadi cəhətdən əhalinin 23% -dir. Eyni zamanda, Qazaxıstanın böyük şəhərlərində KOS-lərdə işləyənlərin sayı aktiv əhalinin 50% -ə çatır.
Sahibkarlığa dəstək infrastrukturu
Qazaxıstan sahibkarlığının inkişafı çərçivəsində 1997-ci ildə məqsədi "Sahibkarlığa maliyyə və məsləhət yardımı göstərmək" olan xüsusi bir dövlət fondu yaradılmışdır. Həmçinin, sahibkarlığa regional səviyyədə sahibkarlıq şöbələri tərəfindən xidmətlər göstərilir. 2011-ci ildə kiçik müəssisəyə xidmət dəstəyi verilən xüsusi bir "İş Yol Xəritəsi-2020" proqramı yaradıldı. Bu proqramın əsas operatoru "Damu" dövlət fondudur .Qazaxıstanda sahibkarlığı dəstəkləyən bir sıra QHT və ixtisaslaşmış dərnəklər mövcuddur. Xüsusilə, öz sıralarında Qazaxıstanın təşəbbüskar ittifaqlarını birləşdirən Qazaxıstan Respublikasının Milli Sahibkarlar Palatasını qeyd etmək olar. Qazaxıstanda sahibkarlığı dəstəkləyən ən qədim qeyri-hökumət qurumlarından biri 1992-ci ildə yaradılan Qazaxıstan Sahibkarlar Forumudur.
Sosial sahibkarlıq
Ölkə sözdə inkişaf üçün şərait yaratdı. "Sosial sahibkarlıq". Xüsusilə, bir sıra sosial müəssisələr hələ də Sovet sosial müəssisələri əsasında fəaliyyət göstərir. Məsələn, bazarda tələb olunan kombinezon istehsal edən Aqtöbedəki “Qazaxıstan Karlar Cəmiyyəti” Unitar Müəssisəsi. Dövlət "Damu" Sahibkarlığın İnkişafı Fondunun fəaliyyəti çərçivəsində, əlilliyi olan sahibkarların problemləri və ehtiyac duyduqları mənbələr barədə məlumatlılığını artıraraq dəstək verməyə yönəlmiş xüsusi bir "Damu-Komek" proqramı yaradıldı ( maddi yardım, əmlak, konsaltinq dəstəyi, digər xidmətlər).
Nemət Qasımlı
Qasımov Nemət Yusif oğlu — Aşıq məktəbində müəllim, Dünya incəsənət və musiqi ustası, beynəlxalq müsabiqələr laureatı, "Əməkdar mədəniyyət işçisi", Filologiya üzrə fəlsəfə doktoru, dosent.
Həyatı
Qasımov Nemət Yusif oğlu 1972-ci il iyulun 27-də Gədəbəy rayonunun Kiçik-Qaramurad kəndində ziyalı ailəsində anadan olub. İsfəndiyar Rüstəmovun rəhbərliyi altında keçirilən “Gədəbəyin yazı, aşığın sazı” yaz bayramlarında dəfələrlə iştirak etmişdir. Gəncəbasar bölgəsi üzrə keçirilən “Telli saz” müsabiqəsinin qalibi olmuşdur. 4-cü sinifdə oxuyanda Demək olar ki, yaşının imkanı daxilində elə bir aşıq olmayıb ki, onun məclisində və ya şəxsən özüylə görüşüb sənət sirləri haqqında bilgilərini artırmasın. Bütün bölgələrə məxsus aşıq havalarını (Təbriz, Göyçə, Borçalı, Şirvan mühitləri) imkanı daxilində öyrənmişdir.
Azərbaycan Dövlət Mədəniyyət və İncəsənət Universitetinin “Rejissorluq” ixtisası üzrə təhsil almışdır.
ADMİU-nin “Tədris teatrı” şöbəsində musiqi rejissoru işləmiş, Bakıda ilk dəfə olaraq. Qara Qarayev adına 8 saylı musiqi məktəbində saz sinfini açmışdır. Çalışdığı ilk gündən bu günə qədər keçirilən bütün müsabiqələrdə onun şagirdləri həmişə I yerə layiq görülmüş və sazı ləyaqətlə təmsil etmişlər.Şagirdlərinin sayı 600 dən artıqdır.
AMEA-nın “Folklor” İnstitutunda elmi işçi kimi elmi fəaliyyətə başlamışdır.
1996-cı ildə Respublika üzrə keçirilən “İstedad axtarırıq” müsabiqəsinin, 2002-ci ilin mayında Türkiyədə keçirilən (20-26 may) “Uluslararası Silifke kültür heftesi” aşıq müsabiqəsinin, 2004-cü il 28 may Respublika Günü şərəfinə keçirilən “I Aşıqlar müsabiqəsi” nin, 21.09.2005-ci il Türkiyənin Tarsus şəhərində keçirilən “Şəlalə şeir axşamları” müsabiqəsinin qalibi, I olmuşdur.
1999-cu ildə Azərbaycan Respublikasının Mədəniyyət Nazirliyi tərəfindən keçirilən “Uşaq musiqi və incəsənət məktəbləri şagirdlərinin respublika müsabiqəsi” nə hazırladığım (I sinif şagirdi) Cəfərov İbrahim Sakit oğlu I yerə layiq görülmüşdür.
1999-cu il dekabrın 19-da Respublika Sarayında Milli Məclisin deputatı Zəlimxan Yaqubun yaradıcılığına həsr olunmuş poeziya məclisində Heydər Əliyevin təbrik etdiyi çıxışçılar arasında onun şagirdi Cəfərov İbrahim də var idi.
2009-cu ildən başlayaraq YUNESKO nun tədbirlərində aşıq sənətini mütəmadi olaraq təmsil edir. YUNESKO ya təqdim edilən aşıq sənəti haqqında filmin əsas aparıcısı olmuşdur. YUNESKO tərəfimdən Nemət Qasımovun (Qasımlı)sənət fəaliyyəti ilə bağlı 52 dəqiqəlik sənədli film çəkilmişdir.
2010-cu ildə Cənubi Koreyanın Yeosu şəhərində keçirilən "Dünyaya sülh gərək" beynəlxalq müsabiqənin qalibi olmuşdur. Dünya İncəsənət və Musiqi Ustası diplomu və kubokunu qazanmışdır.
Koreya İnqilabı Muzeyi
Koreya İnqilabı Muzeyi — Şimali Koreyanın paytaxtı Pxenyanda yerləşir və əsası 1948-ci il 1 avqust tarixində qoyulmuşdur. Muzey Kim İr Senə aid böyük sərgi salonundan və Koreya İnqilabı hərəkatına aid otaqlardan ibarətdir. Muzey Mansu Hill Böyük Abidəsinin arxasında yerləşir və Mansudae Toplantı Zalına bitişikdir ki, burada da Koreya Milli Məclisi yerləşir.